CELEX: 32014R0441
Language: sl
Date: 2014-04-30 00:00:00
Title: Izvedbena uredba Komisije (EU) št. 441/2014 z dne 30. aprila 2014 o spremembi Uredbe Komisije (ES) št. 29/2009 o zahtevah glede storitev podatkovnih zvez za enotno evropsko nebo (Besedilo velja za EGP)

1.5.2014   
            
            
               SL
            
            
               Uradni list Evropske unije
            
            
               L 130/37
            
         IZVEDBENA UREDBA KOMISIJE (EU) št. 441/2014
   z dne 30. aprila 2014
   o spremembi Uredbe Komisije (ES) št. 29/2009 o zahtevah glede storitev podatkovnih zvez za enotno evropsko nebo
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (uredba o interoperabilnosti) (1) in zlasti člena 3(5) Uredbe,
   ob upoštevanju Uredbe (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (2) in zlasti člena 8(1) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 29/2009 (3) določa zahteve za usklajeno uvajanje storitev podatkovnih zvez, ki temelji na podatkovnih komunikacijah od točke do točke, zrak-zemlja.
            
         
               (2)
            
            
               V delu B Priloge I k Uredbi (ES) št. 29/2009 je določen zračni prostor nad nivojem letenja FL 285, za katerega se navedena uredba uporablja od 5. februarja 2015.
            
         
               (3)
            
            
               Hrvaška je vstopila v Evropsko unijo 1. julija 2013. Zračni prostor Hrvaške bi zato moral ustrezno postati del zračnega prostora, za katerega se uporablja Uredba (ES) št. 29/2009.
            
         
               (4)
            
            
               Vendar bi bilo treba Hrvaški zagotoviti prehodno obdobje enega leta glede na datum začetka veljavnosti 5. februarja 2015, ki velja za druge države članice v skladu z delom B Priloge I k Uredbi (ES) št. 29/2009, in sicer preko odložene uporabe te uredbe, da bi subjektom, kot so operatorji in izvajalci služb zračnega prometa, omogočili, da se pripravijo na uporabo novih pravil.
            
         
               (5)
            
            
               Uredbo (ES) št. 29/2009 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Odbora za enotno evropsko nebo –
            
         SPREJELA NASLEDNJO UREDBO:
   Člen 1
   V delu B Priloge I k Uredbi (ES) št. 29/2009 se za vrstico „– Warszawa FIR“ vstavi nova vrstica „– Zagreb FIR“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 5. februarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. aprila 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 96, 31.3.2004, str. 26.
   
      (2)  UL L 96, 31.3.2004, str. 1.
   
      (3)  Uredba Komisije (ES) št. 29/2009 z dne 16. januarja 2009 o zahtevah glede storitev podatkovnih zvez za enotno evropsko nebo (UL L 13, 17.1.2009, str. 3).